李恆茂

李恆茂 ， 直隸順德府邢臺縣人 。 萬曆四十四年進士 ， 授陝西長安縣知縣 ， 官禮科給事中 ， 天啓六年二月 ， 削禮科給事中李恆茂藉 。 初恆茂以遼警具疏 ， 有曹爾禎整兵山東一語 。 得旨 ： 爾禎擢撫山西 ， 如何疏指山東 ， 責令回奏 。 恆茂復疏謂爾禎爲山東佈政 ， 尚未離任 ， 以部題督發山東標兵爲據 ， 上以東西字顯有錯誤 ， 不恭所奏 ， 含糊至是 ， 乃以錯誤引罪 ， 遂削奪之 。 後以黨附魏忠賢復職 。 崇禎元年五月以劾免官 。 言李恆茂與李魯生 、 李蕃號曰三李 ， 爲閹黨楊維垣密友 ， 聲勢薰灼 ， 故長安 （ 京城 ） 爲之謠曰 ： 官要起 ， 問三李 。 今魯生 、 李蕃己劾免 ， 恆懋亦乞立賜處分 。 於是楊李二人皆罷 。